# 



Το Τμήμα Θεατρικών Σπουδών της Σχολής Καλών Τεχνών του Πανεπιστημίου Πελοποννήσου προκηρύσσει για τέταρτη χρονιά Πρόγραμμα Μεταπτυχιακών Σπουδών (ΠΜΣ) με τίτλο: ***«Θέατρο και Κοινωνία: Θεωρία, Σκηνική πράξη και Διδακτική*»** για το ακαδημαϊκό έτος 2021-22, το οποίο απονέμει Δίπλωμα Μεταπτυχιακών Σπουδών (Δ.Μ.Σ.) με τις ακόλουθες ειδικεύσεις:

***Α. «Θεατρολογία»***

***Β. «Σκηνική Πρακτική: Διδακτική και Κοινωνικές Εφαρμογές»***

      Η ελάχιστη χρονική διάρκεια  για την απόκτηση του Μεταπτυχιακού Διπλώματος Ειδίκευσης (ΜΔΕ) ορίζεται σε τρία (3) ακαδημαϊκά εξάμηνα (δύο διδακτικά εξάμηνα και ένα εξάμηνο για την εκπόνηση της διπλωματικής εργασίας). Η παρακολούθηση των μαθημάτων είναι **υποχρεωτική.** Προβλέπεται το 30% των μαθημάτων να πραγματοποιείται εξ αποστάσεως.

**Πληροφορίες σχετικά με τα διδασκόμενα μαθήματα θα βρείτε (**[**εδώ**](http://ts.uop.gr/images/files/pms-theatro-koinonia/pinakas-mathimaton.docx)**)**

Για τον τελικό καθορισμό των ημερών πραγματοποίησης των μαθημάτων θα ληφθεί υπόψη η διαθεσιμότητα των διδασκόντων και των μεταπτυχιακών φοιτητών ανάλογα με την ειδίκευση.

     Στο ΠΜΣ θα γίνουν δεκτοί, μετά από εισαγωγικές εξετάσεις και συνεκτίμηση των υπολοίπων προσόντων σύμφωνα με τα κριτήρια που αναλυτικά αναφέρονται πιο κάτω, κατ’ανώτατο όριο σαράντα πέντε (45) πτυχιούχοι Τμημάτων Πανεπιστημίων, της ημεδαπής και ομοταγών αναγνωρισμένων ιδρυμάτων της αλλοδαπής, καθώς και πτυχιούχοι Τμημάτων ΤΕΙ.

Συγκεκριμένα*:*

Α. Για την ειδίκευση: **«Θεατρολογία»** ο αριθμός των εισακτέων ορίζεται κατ’ ανώτατο όριο **σε εικοσιπέντε (25) άτομα**.

Β. Για την ειδίκευση: **“Σκηνική Πρακτική: Διδακτική και Κοινωνικές Εφαρμογές”** ο αριθμός των εισακτέων ορίζεται κατ’ ανώτατο όριο σε είκοσι (20) άτομα

Τα δίδακτρα για κάθε εξάμηνο σπουδών ανέρχονται στα 1.000,00 € (συνολικό ύψος διδάκτρων 3.000€), τα οποία καταβάλλονται *σε* τρεις (3) ισόποσες δόσεις, μία κατά την εγγραφή και οι υπόλοιπες στην αρχή (το πρώτο δεκαήμερο) του κάθε ενός από τα δύο πρώτα εξάμηνα φοίτησης.

Απαλλάσσονται από τα τέλη φοίτησης, σε ποσοστό μέχρι 30% του αριθμού των φοιτητών που εισάγονται στο ΠΜΣ, οι φοιτητές/τριες που πληρούν τις προϋποθέσεις οι οποίες προβλέπονται στο άρθρο 35 ν. 4485/2017 και το Φ.Ε.Κ. 3387/10-8-2018.

**ΚΑΤΗΓΟΡΙΕΣ ΠΤΥΧΙΟΥΧΩΝ**

Στο Π.Μ.Σ. γίνονται δεκτοί κάτοχοι τίτλου του πρώτου κύκλου σπουδών Α.Ε.Ι της ημεδαπής ή ομοταγών ιδρυμάτων της αλλοδαπής. Αναλυτικά και ανά ειδίκευση:

*Α. Στην ειδίκευση* ***«Θεατρολογία»*** *γίνονται δεκτοί:*

* *Πτυχιούχοι του Τμήματος Θεατρικών Σπουδών της Σχολής Καλών Τεχνών του Πανεπιστημίου Πελοποννήσου.*
* *Πτυχιούχοι Τμημάτων ΑΕΙ Θεάτρου ή Θεατρικών Σπουδών, Κινηματογράφου, Μέσων Μαζικής Επικοινωνίας της ημεδαπής ή ομοταγών αναγνωρισμένων ιδρυμάτων της αλλοδαπής*
* *Πτυχιούχοι του Ανοικτού Πανεπιστημίου με πτυχίο συναφούς προς το αντικείμενο του Π.Μ.Σ. γνωστικού αντικειμένου.*
* *Πτυχιούχοι φιλοσοφικών σχολών (τμημάτων ελληνικής φιλολογίας, ξένων γλωσσών, ιστορικού-αρχαιολογικού, φιλοσοφίας και ψυχολογίας, κ.α.) και ανθρωπιστικών σπουδών της ημεδαπής ή ομοταγών αναγνωρισμένων ιδρυμάτων της αλλοδαπής.*
* *Πτυχιούχοι παιδαγωγικών σχολών της ημεδαπής ή ομοταγών αναγνωρισμένων ιδρυμάτων της αλλοδαπής.*
* *Πτυχιούχοι κοινωνικών επιστημών της ημεδαπής ή ομοταγών αναγνωρισμένων ιδρυμάτων της αλλοδαπής.*
* *Πτυχιούχοι Τμημάτων Σχολών Καλών Τεχνών της ημεδαπής, ή ομοταγών αναγνωρισμένων ιδρυμάτων της αλλοδαπής.*

*Β. Στην ειδίκευση:* ***“Σκηνική πράξη: Διδακτική και Κοινωνικές Εφαρμογές”*** *γίνονται δεκτοί:*

* *Πτυχιούχοι του Τμήματος Θεατρικών Σπουδών της Σχολής Καλών Τεχνών του Πανεπιστημίου Πελοποννήσου.*
* *Πτυχιούχοι Τμημάτων ΑΕΙ Θεάτρου ή Θεατρικών Σπουδών της ημεδαπής ή ομοταγών αναγνωρισμένων ιδρυμάτων της αλλοδαπής.*
* *Πτυχιούχοι Τμημάτων Σχολών Καλών Τεχνών της ημεδαπής, ή ομοταγών αναγνωρισμένων ιδρυμάτων της αλλοδαπής*

Τα μέλη των κατηγοριών Ε.Ε.Π., καθώς και Ε.ΔΙ.Π. και Ε.Τ.Ε.Π. που υπηρετούν στο Τμήμα Θεατρικών Σπουδών και που πληρούν τις προϋποθέσεις του πρώτου εδαφίου της παρ. 1, του άρθρου 34 του ν.4485/17, μπορούν μετά από αίτησή τους να εγγραφούν ως υπεράριθμοι, και μόνο ένας κατ' έτος στο Π.Μ.Σ., εάν το αντικείμενό του τίτλου σπουδών τους και του έργου που επιτελούν στο Ίδρυμα είναι συναφή με το αντικείμενο του ΠΜΣ.

**ΔΙΑΔΙΚΑΣΙΑ ΥΠΟΒΟΛΗΣ ΦΑΚΕΛΩΝ**

**Αιτήσεις συμμετοχής στις εξετάσεις θα γίνονται δεκτές μετά την έκδοση του ΦΕΚ τροποποίησης του Μεταπτυχιακού που αναμένεται να εκδοθεί στο τέλος Αυγούστου ή αρχές Σεπτεμβρίου.** Μετά την ανακοίνωση της προκήρυξης οι ενδιαφερόμενοι θα πρέπει να αποστείλουν τις αιτήσεις και τα σχετικά δικαιολογητικά εμπρόθεσμα (στις ημερομηνίες που θα ανακοινωθούν στην ιστοσελίδα του Τμήματος), αυτοπροσώπως ή με συστημένη επιστολή στη Γραμματεία του ΠΜΣ ***«Θέατρο και Κοινωνία: Θεωρία, Σκηνική πράξη και Διδακτική*»** (Γραμματεία Τμήματος Θεατρικών Σπουδών του Πανεπιστημίου Πελοποννήσου, Βασιλέως Κωνσταντίνου 21 & Τερζάκη 21100, Ναύπλιο, τηλ.: 27520 96131, Υπεύθυνη: Αποστολοπούλου Αγγελική). **Για την αμεσότερη ενημέρωσή σας μπορείτε να αποστείλετε e-mail στη γραμματεία του ΠΜΣ (**[**agapost@uop.gr**](mailto:agapost@uop.gr)**) με το οποίο να εκδηλώνεται την πρόθεσή σας να παρακολουθήσετε το ΠΜΣ έτσι ώστε όταν εκδοθεί το ΦΕΚ να ενημερωθείτε άμεσα για τις προθεσμίες υποβολής του πλήρους φακέλου της υποψηφιότητάς σας.**

**Για το περιεχόμενο του φακέλου υποψηφιότητες μπορείτε να ενημερωθείτε (**[**εδώ**](http://ts.uop.gr/images/files/pms-theatro-koinonia/odhgies-symplirosis-fakelou.docx)**)**

**ΚΡΙΤΗΡΙΑ ΕΠΙΛΟΓΗΣ**

Α. Για την ειδίκευση: **«Θεατρολογία»:**

* *Η επίδοση σε γραπτές εισαγωγικές εξετάσεις*
* *Ο γενικός βαθμός πτυχίου του υποψηφίου με προϋπόθεση ο μέσος όρος της βαθμολογίας είναι τουλάχιστον επτά (7).*
* *Οι δημοσιευμένες επιστημονικές εργασίες, η πτυχιακή εργασία ή ελλείψει αυτής η γραπτή εργασία σε μάθημα του προπτυχιακού κύκλου σπουδών σχετικό με το αντικείμενο του ΠΜΣ.*
* *Η προσωπική συνέντευξη, στο πλαίσιο της οποίας συνεκτιμάται η γενικότερη συγκρότηση των υποψηφίων.*
* *Η ποιότητα του περιεχομένου του φακέλου δραστηριοτήτων του υποψηφίου στον οποίον περιλαμβάνονται: οπτικοακουστικό, φωτογραφικό ή έντυπο υλικό και υλικό τεκμηρίωσης της επαγγελματικής εμπειρίας ή του καλλιτεχνικού έργου: βεβαιώσεις, δημοσιεύματα, κριτικές κλπ.*

**Αξιολόγηση κριτηρίων**

*Τα παραπάνω κριτήρια αξιολογούνται ως εξής:*

* *Ο συντελεστής βαρύτητας της γραπτής εξέτασης είναι 40%*
* *Ο συντελεστής βαρύτητας του βαθμού πτυχίου είναι 20%*
* *Ο συντελεστής βαρύτητας των δημοσιευμένων επιστημονικών εργασιών, της πτυχιακής εργασίας ή ελλείψει αυτής της γραπτής εργασίας σε μάθημα του προπτυχιακού κύκλου σπουδών σχετικό με το αντικείμενο του ΠΜΣ είναι 15%*
* *Ο συντελεστής βαρύτητας της προσωπικής συνέντευξης είναι 15%*
* *Ο συντελεστής βαρύτητας της ποιότητας του φακέλου δραστηριοτήτων είναι 10%*

Β. Για την ειδίκευση: **«Σκηνική Πρακτική: διδακτική και κοινωνικές εφαρμογές»:**

* Την επίδοση σε γραπτές εισαγωγικές εξετάσεις, κοινές με τους υποψήφιους/ες της ειδίκευσης Θεατρολογίας.
* Την ιδιότητα του επαγγελματία καλλιτέχνη στον τομέα των παραστατικών τεχνών η οποία πιστοποιείται με την κατοχή πτυχίου καλλιτεχνικών σχολών της ημεδαπής ή ομοταγών αναγνωρισμένων ιδρυμάτων της αλλοδαπής (ΔΡΑΜΑΤΙΚΗΣ ΤΕΧΝΗΣ, ΥΠΟΚΡΙΤΙΚΗΣ, ΣΚΗΝΟΘΕΣΙΑΣ, ΜΟΥΣΙΚΗΣ, ΣΠΟΥΔΩΝ ΤΗΣ ΕΠΙΤΕΛΕΣΗΣ, ΧΟΡΟΥ).
* Την προσωπική συνέντευξη, στο πλαίσιο της οποίας συνεκτιμάται η γενικότερη συγκρότηση των υποψηφίων.
* Τον γενικό βαθμό πτυχίου του υποψηφίου με προυπόθεση ο μέσος όρος της βαθμολογίας είναι τουλάχιστον επτά (7).
* Την ποιότητα του περιεχομένου του φακέλου δραστηριοτήτων του υποψηφίου στον οποίον περιλαμβάνονται: οπτικοακουστικό, φωτογραφικό ή έντυπο υλικό και υλικό τεκμηρίωσης της επαγγελματικής εμπειρίας ή του καλλιτεχνικού έργου: βεβαιώσεις, δημοσιεύματα, κριτικές κλπ. Επίσης μπορεί να περιλαμβάνονται δημοσιευμένες επιστημονικές εργασίες ή η διπλωματική εργασία του υποψήφιου, αν υπάρχει.

**Ειδικά κριτήρια:**

* Ειδικά για αποφοίτους ΑΕΙ οι οποίοι δεν είναι κάτοχοι πτυχίου καλλιτεχνικών σχολών της ημεδαπής ή ομοταγών αναγνωρισμένων ιδρυμάτων της αλλοδαπής (ΔΡΑΜΑΤΙΚΗΣ ΤΕΧΝΗΣ, ΥΠΟΚΡΙΤΙΚΗΣ, ΣΚΗΝΟΘΕΣΙΑΣ, ΜΟΥΣΙΚΗΣ, ΣΠΟΥΔΩΝ ΤΗΣ ΕΠΙΤΕΛΕΣΗΣ, ΧΟΡΟΥ), και επιθυμούν να εισαχθούν στην ειδίκευση: **«Σκηνική Πρακτική: διδακτική και κοινωνικές εφαρμογές»** προβλέπεται ένα επιπλέον ειδικό κριτήριο εισαγωγής: καλλιτεχνική εξέταση η οποία πραγματοποιείται είτε μέσω σκηνικής παρουσίασης σύντομης διάρκειας, έως δέκα λεπτά (για την Υποκριτική, και τον Χορό), είτε μέσω κατάθεσης φακέλου καλλιτεχνικής εργασίας (για την Σκηνοθεσία, την Επιτέλεση, την Σκηνογραφία/Ενδυματολογία και τον θεατρικό Φωτισμό). Ο φάκελος καλλιτεχνικής εργασίας μπορεί να περιέχει οπτικοακουστικό υλικό, φωτογραφίες, μακέτες και σχέδια. *Για τον Χορό, την Σκηνογραφία/Ενδυματολογία, την Επιτέλεση και τον θεατρικό Φωτισμό, το θέμα είναι ελεύθερης επιλογής. Για την Υποκριτική οι υποψήφιοι/ες θα πρέπει να ετοιμάσουν έναν από τους δύο μονολόγους:* [*πατήστε εδώ*](http://ts.uop.gr/images/files/pms-theatro-koinonia/eidiki-kalitexniki-exetasi-ypokritiki.docx)
* **Αξιολόγηση κριτηρίων**
* Τα παραπάνω κριτήρια αξιολογούνται ως εξής:
* Ο συντελεστής βαρύτητας της γραπτής εξέτασης είναι 20%
* Ο συντελεστής βαρύτητας της κατοχής πτυχίου καλλιτεχνικής σχολής ή της καλλιτεχνικής εξέτασης ή της κατάθεσης φακέλου καλλιτεχνικής εργασίας είναι 20% και τα ειδικότερα κριτήρια αξιολόγησης σε αυτό το πεδίο είναι τα εξής: α. Πρωτοτυπία και προσωπικό καλλιτεχνικό στίγμα στην προσέγγιση του θέματος. β. Ποιότητα τεχνικών και/ή εκφραστικών και/ή αισθητικών απαιτήσεων της παρουσίασης, γ. Σαφήνεια και αποτελεσματικότητα στην απόδοση της θεματικής της παρουσίασης και δ. Βαθμός τεχνικής αρτιότητας της εκτέλεσης της παρουσίασης.
* Ο συντελεστής βαρύτητας του βαθμού πτυχίου είναι 20%.
* Ο συντελεστής βαρύτητας της προσωπικής συνέντευξης είναι 20% .
* Ο συντελεστής βαρύτητας της ποιότητας του φακέλου δραστηριοτήτων είναι 20%.

**ΔΙΑΔΙΚΑΣΙΑ ΕΞΕΤΑΣΕΩΝ ΚΑΙ ΕΠΙΛΟΓΗΣ**

Σε ημερομηνίες που θα ανακοινωθούν όλοι οι υποψήφιοι θα προσέλθουν για προσωπική συνέντευξη. Επίσης οι υποψήφιοι (μόνον όσοι δεν διαθέτουν πιστοποιητικό γλωσσομάθειας) θα συμμετάσχουν σε γραπτές εξετάσεις στην αγγλική ή γαλλική γλώσσα**.** Οι επιτυχόντες στην εξέταση αυτή, μαζί με τους υπόλοιπους υποψήφιους που πληρούν τα ελάχιστα τυπικά κριτήρια βάσει δικαιολογητικών, θα λάβουν μέρος σε γραπτές εισαγωγικές εξετάσεις στις εξής θεματικές περιοχές :

* **Αρχαίο Ελληνικό Θέατρο**
* **Ευρωπαϊκό Θέατρο**
* **ΝεοελληνικόΘέατρο**

Για την ύλη των εξετάσεων **[**[**πατήστε εδώ**](http://ts.uop.gr/images/files/pms-theatro-koinonia/yli-exetaseon.docx)**]**